JUMALAN JUOKSUTYTÖT
Hei, rakas katsoja - ja tervetuloa seuraamaan ohjelmaamme.
Jumala on kutsunut meidät antaen erityiset tehtävät ihan jokaiselle.
Ja erityinen on vieraanikin. Hän on muusikko ja aviopuoliso, sekä -
ennen kaikkea Jumalan lapsi. Tervetuloa Astrid Nõlvak.
- Ihanaa, että olet täällä tänään. - Oli ihana tulla, kiitos kutsusta!
Eikä tämä ole sattumaa. Meillä kaikilla on oma tarinamme sekä -
omat kokemuksemme Jumalasta.
Jumala haluaa meidän jakavan henkilökohtaiset kokemuksemme -
rohkaisuksi muille, sillä sitä saatetaan juuri silloin kaivata.
Olet muusikko - ja musiikki näyttelee suurta osaa elämässäsi.
Astuiko musiikki elämääsi jo pienestä pitäen, vai kuinka?
Kyllä. Ollessamme vielä pieniä, äitimme lauloi meille koko ajan.
Isä kertoi satuja ja äiti lauloi.
Äiti rakastaa laulamista vieläkin,-
joten musiikin ja laulamisen olen saanut jo äidinmaidossa.
Osa lapsuuttani on luonnollisella tavalla muodostanut koko elämääni.
Elämästäsi voi nähdä, kuinka suuri vaikutus on kotikasvatuksella -
ja sillä, mitä lapsuudessa on saanut tehdä ja kokea.
Kodissasi arvostettiin Jumalaa, vaikka ihan uskovia ei oltukaan.
Kuinka Jumala tuli elämääsi?
Se onkin mielenkiintoista.
Äitimme kunnioitti Jumalaa, ja joskus vaikeina aikoina -
rukoilimme äidin kanssa yhdessä.
Suhteeni Jumalaan syntyi oman kehitykseni kautta.
Ensikosketuksen sain pyhäkoulussa, -
jonne meidät kutsuttiin joulun aikaan hakemaan joululahjoja.
Myöhemmin saimme kutsun osallistua itse pyhäkouluun.
Jonkin aikaa me sisareni Agneksen kanssa pyhäkoulussa kävimmekin.
En muista, miksi emme jatkaneet siellä käyntiä, vaan se jäi sitten.
Ollessani 12-vuotias sain seuraavan kosketuksen. Sisareni Ilona -
kutsui meidät Pärnuun ja siellä Elämän Sana -seurakuntaan, jossa -
sain kokea oman pelastumiseni.
Se hetki oli aivan ainutkertainen. Illalla jumalanpalveluksessa -
puhujana ollut Larry Mininger pyysi kaikkia niitä tulemaan eteen,-
jotka halusivat Jumalan lapsiksi.
Sisareni Agnes ja minä tunsimme, että kutsu oli tarkoitettu meille.
Menimme sinne eteen, ja koimme Jumalan valtavan kosketuksen.
Lähtiessämme kotiin, tunsimme aivan erityistä iloa ja rauhaa.
Se ilo oli todella ihanaa!
Mutta sitten jäin näistä asioista taas jotenkin sivuun.
Palasin takaisin Jumalan luo 26-vuotiaana.
Tarinasi on niin ihmeellinen, sillä olit vain 12-vuotias lapsi.
Kokemuksesi Jumalasta olivat silti niin puhtaat ja vilpittömät.
Täällä Virossakin vain harva suhtautuu Jumalaan persoonana.
Jumalaa pidetään uskontona, jonain ihmeen asiana tai harrastuksena...
Mutta sinun lapsuudenkokemuksesi olivat jotain aivan muuta.
Siihen aikaan ja ihan yleisesti,-
Jumalaan ja uskoviin ihmisiin suhtauduttiin huonosti.
Kaikkina aikoina on esiintynyt erilaista vainoa.
Lapsuudessa minuakin katsottiin kieroon, mutta sisälläni -
vallitsi syvä ilo ja rauha, joiden tiesin olevan totta.
Olen aina rohkeasti ilmaissut mielipiteeni seisten niiden takana.
Myös lapsuudessa kerroin uskovani Jumalaan.
Siitä sain useinkin osakseni pilkkaa ja halveksuntaa.
En kuitenkaan kadottanut uskoani.
Sisarteni tuki ja muu taustani merkitsivät silloin paljon.
Tuntuu myös siltä, että olet saanut Jumalalta lahjaksi luonnetta!
Puolustat katsontakantaasi, olivatpa muut mitä mieltä hyvänsä.
Pysyt omana itsenäsi. Se on hienoa, sillä meidät on luotu yksilöiksi.
Luonteemme sopii siihen tehtävään, johon Jumala on meidät kutsunut.
Muiden miellyttäminen ei siis ollut syynä syrjään vetäytymisellesi.
Osaatko näin jälkikäteen sanoa, mikä loitonsi sinut Jumalasta?
Koettuani pelastuksen 12-vuotiaana, seurasi -
kahden vuoden pituinen uskossa kasvamisen erityinen aika.
Mutta samaan aikaan sattui useita onnettomuuksia ja katastrofeja.
Estonia-laivassa hukkui ystävieni äidin lisäksi monia kristittyjä.
Tämä herätti nuoressa kysymyksiä.
Missä kaikkivoipa Jumala oli, ja miksi kaikki tapahtui?
Koska en löytänyt vastauksia, sisälläni kasvoi uhma ja kapina.
Se oli jotenkin erittäin sekavaa aikaa.
Ehkä vetäydyin, koska tarvitsin aikaa vastausten löytämiseen.
Tunsin, etten voinut enää olla Jumalan edessä vilpitön, sillä -
sisimmässäni oli paljon epäilystä.
Tuokin on hyvä ominaisuus.
Uskon Jumalan arvostavan sitä, ettemme yritä olla tekopyhiä.
Rohkenemme olla sitä, mitä olemme. Eli jos epäilen, niin epäilen.
Meidän ei pidä vetää mitään roolia, sillä Jumala suo aikaa etsimiseen.
Sinulla se aika kesti melko kauan, ja elämääsi tuli muita asioita.
Miten ystävät vaikuttivat elämääsi?
Ystävien vaikutus oli voimakas varsinkin ollessani yliopistossa.
Ystäväni olivat - ja ovat edelleen erittäin mukavia ihmisiä, mutta -
heidän totuutensa ja arvomaailmansa olivat toisenlaiset.
He olivat mukavia - ja juuri siinä se vaara usein piileekin, sillä -
se voi johtaa keskittymään vääriin asioihin.
Minunkin mielenkiintoni kohdistui enemmänkin ystäviin,-
yhteisiin tekemisiin heidän kanssaan sekä juhlimiseen.
Tuota ajanjaksoa väritti rakkauden etsiminen, jonka vuoksi -
ajauduin vääriin ihmissuhteisiin.
Jos edes joku ystävistäni olisi -
siihen aikaan puhunut minulle Jumalasta.
Sillä olisi ollut suurempi vaikutus kuin oman perheen puheilla,-
vaikka perheenjäsenet läheisiä ovatkin.
Sisareni rukoilivat puolestani ja myötäelivät kanssani,-
mutta sekään ei lähentänyt minua Jumalaan.
Sydämessäni tiesin koko aika Jumalan olevan olemassa, mutta -
mielenkiintoni suuntautui muualle.
Tuo kuulostaa aika tavalliselta.
Nykyään monet elävät samanlaisessa vaiheessa, ehkä joku katsojistakin.
Aivan kuin tänä päivänä asiat olisivat jotenkin sekaisin.
Usko Jumalaan voi olla olemassa, mutta se ei näy omassa elämässä.
Kaikki voi olla sotkussa ja jotenkin epämääräistä...
Sinunkaan lähipiirisi ei onnistunut vetämään sinua takaisin.
Miten neuvoisit samassa tilanteessa olevia ja heidän läheisiään?
Kerroit, että läheistesi yritykset eivät juuri koskettaneet sinua,-
vaan jatkoit silti omia polkujasi.
Tulee pysyä tämän ihmisen rinnalla ymmärtäen ja vailla tuomitsemista.
Se, joka ei enää tunnista syntiä synniksi - ei ymmärrä sitä puhetta.
Hän ei käsitä, mitä tekee väärin.
Hän rakastaa ja on hyväntahtoinen -
niitä kohtaan, jotka osoittavat hyväntahtoisuutta myös hänelle.
Mutta jos ne ihmiset eivät tunne Jumalaa,-
voi omakin mielenkiinto Jumalaa kohtaan kadota.
Vaikka joku läheinen etääntyykin Jumalasta tai luopuu uskostaan,-
tulee hänen rinnallaan silti seistä häntä rakastaen.
Jumalasta tulee puhua ymmärtäen.
Olipa viisas neuvo. Sinä osaat neuvoa koettuasi itse tämän kaiken.
Sinä tiedät, mitä olisit elämäsi tuossa vaiheessa eniten kaivannut.
Käsitän kyllä, että ymmärtäminen -
voi olla vaikeaa, kun näkee ihmisen liikkuvan väärään suuntaan.
Vaikeata on nähdä, etteivät hänen tekemänsä valinnat tuo hyvää.
Hänen puolestaan tulee rukoilla, ja uskonkin esirukousten voimaan.
Sisareni ja ehkä muutkin rukoilivat minun puolestani.
Kiitos myös sille, olen täällä tänään!
Ja on niin turvallista tietää, että Jumala rakastaa!
Jos kukaan, niin juuri HÄN haluaa kerta kerralta vetää puoleensa.
Kuinka Hän lopulta tavoitti sinut tämän ajanjakson jälkeen?
Tieni varrelle sattui kristittyjä, jotka puhuivat minulle Jumalasta.
He seisoivat rinnallani ja tekivät kanssani musiikkia.
Heidän seurassaan sain olla juuri sellainen kuin silloin olin,-
eli toinen jalka maailmassa, ja toinen Jumalan luona.
Se vaikutti minuun erittäin paljon.
Meitä ympäröivien ihmisten vaikutus on suurempi, kuin ymmärrämme.
Saatamme silti luulla, että muiden sanomiset eivät vaikuta mihinkään.
Mutta sanoissa on voimaa, sillä ne jäävät mieleen ja sydämeen.
Jos olet joskus ollut Jumalan oma, sydämesi tuntee kyllä oikean tien.
Eli jos Jumalan hyvyyttä ja Hänen kosketustaan on saanut maistaa,-
niin todellisuudessa ei mikään muu voi sitä kohtaa täyttää.
Sinäkin etsit rakkautta, mutta et löytänyt etsimääsi mistään muualta.
Mutta sittenpä löysitkin!
Kyllä. Vuodenvaihteessa v. 2006,-
sisareni Agnes kutsui minut järjestämälleen lähetysleirille.
Olin tutustunut mukavaan uskovaan muusikkoon,-
jonka kanssa musisoin nykyäänkin. Hän on nimeltään Eike Vellend.
Hänkin osallistui leiriin, ja se oli hyvin erityistä aikaa.
Soitimme instrumentteja yhdessä ja seurustelimme eri ihmisten kanssa.
Erään illan jumalanpalveluksessa, koin Jumalan ihmeellisellä tavalla.
Jumala löysi minut! Ja sain kokea, kuinka suurta Jumalan rakkaus on.
Olin silloin sisäisesti ihan rikki.
Ymmärsin sen kunnolla vasta, kun sain kokea sitä rakkautta.
Haavat paranivat ja kaikki kipu valui tiehensä.
Itkin, kiitin ja ylistin Jumalaa.
Siitä alkoi ihan uusi ajanjakso,-
sekä uusi tie Jumalan kanssa.
Sait taas kokea jotain todellista.
Jumalan sanan mukaan,-
Jumalan hyvyys saa meissä aikaan mielenmuutoksen.
Se hyvyys tuo elämään järjestyksen ilman oikeuden tuomiota tai muuta..
Kyllä - Hänen rakkautensa on niin suurta ja väkevää, että -
se rakkaus kannattaa vastaanottaa!
Monet suhtautuvat siihen torjuvasti kuin johonkin vieraaseen.
Jumalan kutsu kannattaa ottaa jo ensimmäisellä kerralla vastaan,-
ja aloittaa Jumalaan tutustuminen heti. Hän haluaa olla ystäväsi!
Se on aivan erityistä ystävyyttä, vaikka välillä muulta tuntuisikin.
Se on katoamatonta ystävyyttä, kunhan vain pysyt Hänen lähellään.
Niin se on. Ja ihmiset ovat usein myös pettyneitä, sillä heidän -
odotuksensa ovat olleet väärät.
He ajattelevat ehkä, että nyt kun kaikki Jumalan kanssa on kunnossa,-
on elämäkin helppoa ja mukavaa.
Jos kuvitelmat ovat tällaiset, niin pettymyksiä tulee varmasti.
Kyllä. Joskus voit olla vaikkapa työn takia ylikuormitettu, -
perheesi tai jonkun muun läheisen kanssa voi olla vaikeuksia.
Tällöin tulisi rukoilla, etsiä Jumalaa ja Hänen läheisyyttään.
Mutta me ihmiset olemme välillä heikkoja ja voimattomia.
Heikkoina hetkinä emme ehkä jaksa rukoilla tai lukea Raamattua.
Mutta usko tulee kuulemisesta, ja kuuleminen Jumalan sanasta.
Jos tässä pitää taukoa, on helppo joutua kiusauksiin tai altistua -
vihollisen hyökkäyksille. Siksi tulee pysyä lähellä Jumalaa.
Tuolloin tarvitaan hyvää ystävää, jolle voit kertoa vaikeasta ajasta.
Voitte rukoilla ja lukea Raamattua yhdessä. Voit pyytää esirukousta.
On tärkeätä ylläpitää yhteyksiä.
Tai voit mennä tapaamaan pappia, joka rukoilee puolestasi.
Hyökkäyksiä on kaikkien uskovien elämässä, joten näistä on apua.
Puhut kokemuksesta, sillä olet jo kauan elänyt Jumalan kanssa.
Omasta kokemuksesta tiedät meidän tarvitsevan toinen toisiamme.
Kyllä, ja varsinkin silloin,-
kun töitä on paljon, olet murheellinen ja tuntuu siltä,-
ettei yksin jaksa etsiä Jumalaa.
Vaikka tiedämme Jumalan olevan koko aika vierellämme,-
tuntuu silti hyvältä, että on joku, jonka kanssa voi rukoilla yhdessä -
ja joka pitää kädestä kiinni.
Ollessamme voimattomia, saatamme hieman etääntyä Jumalasta.
Siksi on tärkeätä löytää ihminen, joka tarvittaessa tukee sinua.
Tärkeä sanoma on se, että tarvitsemme toisiamme.
Ympärillä usein kehotetaan ja painostetaan pärjäämään yksin:-
"Pärjäät kyllä, yritä vielä..."
On tietysti tärkeätä, että teemme aina parhaamme.
Mutta kun oma osuus on hyvin tehty, tulisi -
asia rohkeasti luovuttaa Jumalalle.
Hän voi silloin tehdä sen osan, johon itse et kykene.
Jumalaan tulee luottaa, sillä usko perustuu juuri luottamukseen.
Näin se on. Tarvitsemme Jumalaa.
Jumalan sanankin mukaan pärjääm- me tiettyyn pisteeseen ilman Häntä,-
onhan Hän luonut meidät antaen kaikki taidot ja vahvuudet.
Mutta siihen se sitten päättyykin.
Yhdessä Hänen kanssaan on niin paljon helpompaa ja sujuvampaa!
Ehkä juuri sen vuoksi Hän ojentaa kätensä sanoen: "Tehdään yhdessä."
Mitä sinulle kuuluu juuri nyt? Olet ihanassa elämänvaiheessa,-
joten kertoisitko siitä tarkemmin. Ja mikä osa Jumalalla on siinä?
Olen ollut aviovaimo jo miltei neljä vuotta.
Elän siis mielenkiintoista aikaa jo itsetuntemuksenkin kannalta.
Yksin on helppoa olla reipas ja mukava ihminen.
Toisen kanssa lähellä eläessä, lisääntyy myös itsetuntemus.
Sitä huomaa, että ihan itsessä on paljon sellaista työstämistä,-
johon tarvitaan Jumalaa.
Meissä on alueita, joissa voimme kehittyä ja kasvaa Jumalassa.
Tämä on aikaa, jolloin minäkin etsin yhä enemmän Jumalaa -
voidakseni olla parempi puoliso ja jotta olisi vieläkin mukavampaa.
Tämän lisäksi teen työtä lasten parissa.
Opetan lapsille kansanmusiikkia Hiidenmaan taidekoulussa.
Yritän omalla olemuksellani esiintyä kunniaksi Jumalalle.
Asia on niin, että -
yhteiskuntamme ei aina salli Jumalasta puhumista lapsille,-
sillä se voidaan tulkita jonkinlaiseksi painostukseksi.
Mutta kun lapsilla on koulussa ongelmia ja muita murheita,-
voi heille kertoa omista tavoistaan selviytyä ja siten rohkaista heitä.
Olen myös aktiivinen muusikko.
Siinä ominaisuudessa olen Jumalan käytössä, ja rakennun itsekin -
palvelun ja ylistyksen kautta.
Toivon ihmisten tavoittavan Jumalan musiikin kautta.
Olet saanut lahjasi Jumalalta, ja ihanaa - että ne ovat käytössä.
Jumalan valtakunnassa saamme tehdä asioita, joista nautimme.
Sinutkin Hän on saanut tekemään sinulle luonteenomaisia asioita.
Niitä tehdessäsi virkistyt itsekin.
Voisitko rukoilla näiden asioiden puolesta, joista keskustelimme.
Joku ei ehkä löydä paikkaansa, tai omaa suhdetta Jumalaan.
Hyvä Jumala. Kiitän Sinua, sillä Sinä olet luonut koko maailman.
Sinun kädessäsi on elämämme, ajatuksemme ja koko maailma.
Sinä rakastat meitä kaikkia ja olet kutsunut jokaikisen.
Tunnet meistä jokaisen ja tiedät, mikä tie on itse kullekin parhain.
Kiitos Jumala, ettet jätä ketään hätään, vaan rohkaiset -
ja täytät kaikki tarpeemme. Kiitos siitä, että olet suonut armosi -
ja siunauksesi jo ennen, kuin olemme osanneet sitä edes pyytää.
Rukoilen Jumala, että koskettaisit niiden sydämiä, jotka tuntevat -
parhaillaan olevansa eksyksissä, eivätkä tiedä - mitä etsivät.
He ovat hämmentyneitä, mutta tosiasiassa he etsivät rakkautta,-
sillä jokainen haluaa olla onnellinen.
Kosketa heitä ja johdata heille tilanteita ja ihmisiä, jotka -
voisivat puhutella ja olla siunaukseksi heille, sillä -
Sinä Jumala olet kaikkivaltias.
Tiedät jopa hiustemme lukumäärän, ja tunnet meidät läpikotaisin.
Olet varustanut meidät lahjoilla, jotka tekevät jokaisesta erityisen.
Jumala, haluat meidän käyttävän lahjojamme Sinun kunniaksesi,-
ja myös, jotta maailma olisi parempi paikka.
Pyydän Sinua olemaan lähellä niitä, jotka kaipaavat Sinua juuri nyt.
Ympäröi heidät rakkaudellasi,-
siunaa ja kutsu heitä.
Kiitän Sinua Jumala kaikesta hyvästä, jota olet meille antanut.
Ylistän nimeäsi ja kiitän Sinua!
Hyvä Jumala. Olet sanonut meidän aina olevan ajatuksissasi.
Ne ovat rauhan ajatuksia, jotka antavat tulevaisuuden ja toivon -
ihan jokaiselle meistä. Kiitän Sinua, sillä olet toivon Jumala!
Me kaikki löydämme toivon Sinussa, kun pysymme lähelläsi -
ja pysymme Sinun rakkaudessasi. Kiitos Sinulle Jeesus, Aamen.
Jumalalla on tulevaisuus ja toivo!
Jatkukoot ne sinunkin elämässäsi, kuten muutkin -
jännittävät asiat, jotka Jumala on varannut sinulle ja perheellesi.
Kiitos Astrid, kun olit täällä!
Kiitän myös sinua, rakas katsoja!
Voit sydämessäsi olla varma, että -
Jumalalla on suunnitelma, toivo ja tulevaisuus sinua varten.
Ole siunattu. Ja kiitos vielä, kun vietit tämän hetken kanssamme.
Suomennos: Irene Tarkka